stanford-oval/wikipedia huggingface dataset:
Mošovce

| Mošovce |
| --- | --- |
 Ján Kollárin muistomerkki Mošovcessa.
 lippu:  vaakuna
 Koordinaatit: 48°55′N, 18°52′E 
Valtio:   Slovakia
Alue (kraj):  Žilinan alue
Piiri:  Turčianske Teplice
Ensimmäinen maininta:  1233lähde?
Hallinto:  
 – Pormestari:  Ing. Peter Mojtek
Pinta-ala:  
 – Kokonaispinta-ala:  58,09 km²
Korkeus:  495 m
Väkiluku (2009):  1 337
Aikavyöhyke:  UTC+1
 – Kesäaika:  UTC+2
Postinumero:  03821
Suuntanumero(t):  +421-43
 
 www.mosovce.sk 
Infobox OKVirheellinen NIMI-arvo: 
Mošovce on kunta Keski-Slovakiassa, Žilinan alueella. Siellä on useita historiallisia historiallisia muistomerkkejä,lähde? ja se on suuren slovakialaisen runoilijan Ján Kollárin synnyinseutu.
Mošovcessa oli vuoden 2009 lopussa 1 338 asukasta. Vuoden 2001 väestönlaskennan mukaan asukkaista 98,6 prosenttia oli slovakkeja. Uskonnoltaan 54,8 prosenttia ilmoitti olevansa protestantteja ja 30,4 prosenttia roomalaiskatolisia.
Galleria

Taajaman keskustaa - Mošovce
Palatsi - Mošovce
Luterilainen kirkko - Mošovce
Katolinen kirkko - Mošovce
Ikivanha architektura - Mošovce
Vaakuna - Mošovce
Lippu - Mošovce
Mošovce - Słowakska
Mošovce - kartta
Aiheesta muualla

Kuvia tai muita tiedostoja aiheesta Mošovce Wikimedia Commonsissa
www.mosovce.sk
Esite
Informaatio
Drienok bb.telecom. Arkistoitu 28.10.2008.
Äänislinnan Tiedustelijainkoulu

Äänislinnan Tiedustelijainkoulu oli suomalainen jatkosodan joukko-osasto, jonka tehtävänä oli kouluttaa ja lähettää sotavangeista värvättyjä tiedustelijoita Neuvostoliiton alueelle. Koulua on kutsuttu myös Osasto Raskiksi johtajansa majuri Reino Raskin mukaan. Osaston toiminnassa käyttökielenä oli venäjä.
Toiminnan lähtökohdat

Ajatus tiedustelukoulun perustamisesta sotavangeista koulutettavia vakoilijoita eli asiamiehiä varten oli Mikko Porvalin (2010) mukaan lähtöisin Saksasta, jolla oli vastaavanlaisia yksiköitä. Tiedustelujaoston päällikkö Aladár Paasonen teki tutustumismatkan saksalaisten ylläpitämään tiedustelukouluun Tallinnassa ja Osasto Raskin päällikkö Reino Raski tutustui samanlaiseen organisaatioon Prahan lähellä. Näiden opintomatkojen kuluessa toimintaa jo aloiteltiin ja ensimmäisiä asiamiesten laskuvarjopudotuksia oli tehty kesällä 1942.
Jatkosodan alkuvaiheista lähtien Päämajan yhteydessä Mikkelissä toimi erityinen kuulustelukeskus, joka oli tarkoitettu tiedonhankintaan arvokkailta ja "tietorikkailta" sotavangeilta. Kohderyhmään kuuluivat upseeri- ja aliupseerivankien lisäksi erikoisaselajeihin kuuluvat sekä vähemmistökansallisuuksien edustajat. Tämän kuulustelukeskuksen yhteyteen perustettiin Osasto Raski, joka oli eräänlainen liikkuva vankienkuulusteluyksikkö. Kuulustelujen lisäksi osasto hankki ja analysoi sotasaalisasiakirjoja ja toimitti keräämänsä tiedot päämajan lisäksi myös asianomaisille rintamayksiköille.
Osasto Raski muutettiin asiamiehiä kouluttavaksi yksiköksi hyökkäysvaiheen päätyttyä kevättalvella 1942. Sijoituspaikaksi tuli hyvien liikenneyhteyksiensä ansiosta Äänislinna. Näin haluttiin hyödyntää henkilöstölle kertynyt tiedonhankinnan asiantuntemus. Heistä tuli nyt vakoilijakoulun opettajia. Heidän lisäkseen henkilöstöä tuli Päämajan tiedustelutoimistosta, Radiopataljoonasta ja Erillinen pataljoona 4:stä. Lisäksi värvättiin venäläisiä emigrantteja siviilistä sekä muita tiedustelua tukevien alojen asiantuntijoita, kuten radioamatöörejä.
Myöhemmin siviilitoimissaan tunnetuksi tulleita Osasto Raskin asiantuntijoita olivat esimerkiksi geologi, myöhemmin professori Vladi Marmo, arkkitehti Aarne Ervi, slaavilaisten kielten asiantuntija ja YYA-neuvotteluissa tulkkina toiminut, myöhempi professori Igor Vahros sekä kasvitieteilijä, suotutkija, myöhempi professori Mauno J. Kotilainen, joka osaston miesten kesken tunnettiin lempinimellä Mauno-setä.
Tiedustelukoulu perustettiin entisen metsäalan oppilaitoksen, Metsäteknikumin, tiloihin Gogolinkadulla, myöhemmällä Asemiehenkadulla Äänislinnan länsilaidalla.
Asiamiestiedustelun elimiä

Nimellä Osasto Raski ja usein asiakirjoissa vain peiteluvullaan 9372 tunnettu Äänislinnan tiedustelijainkoulu oli yksi kolmesta asiamiestiedustelua hoitaneesta organisaatiosta. Päämajan tilastotoimiston alatoimistot, jotka myöhemmin muodostivat Erillinen pataljoona 4:n olivat lähettäneet toiminta-alueillaan asiamiehiä Neuvostoliittoon jo ennen talvisotaa. Tämä toiminta jatkui ja esimerkiksi Osasto Vehniäisessä (myöh. 1/Er.P 4) siitä vastasivat lempinimellä Isä tunnettu jääkäriluutnantti Kustaa Loukola ja kansanedustajan tehtävästä armeijan palvelukseen siirtynyt Rauno G. Kallia. Päämajan Tiedusteluosastossa toimi Baltian tiedusteluun suunnattu Jaos V , joka luotiin Saksan tiedustelupalvelun aloitteesta hoitamaan erityisesti Viron tiedustelua varten.
Tiedustelijainkoulun toimintaperiaatteita

Osasto Raskin eräät sen tarkoituksesta nousevat toimintaperiaatteet tekivät siitä ainutlaatuisen suomalaisen sotilasyksikön jatkosodassa. Osastossa haluttiin ylläpitää sellaista asennetta, joka toimisi neuvostoliittolaisuutta vastaan "toisenlaisen Venäjän puolesta". Niinpä Äänislinnan tiedustelijainkoulussa vaalittiin eri tavoin venäläistä kulttuuria:
Osaston käyttökieli oli venäjä sekä opetuksessa, muussa palveluksessa ja vapaa-ajalla että kenttätoiminnassa. Suomea käytettiin joihinkin yksinkertaisiin komentoihin.
Koulutuksessa käytettiin luentojen ja harjoitusten ohella neuvostoliittolaista materiaalia kuten jalkaväen ohjesääntöä Strojevoi Ustav Pehoty (Строевой Устав Пехоты).
Koulutettavat vannoivat myös sotilasvalan venäjäksi sanatarkasti käännetyllä suomalaisella sotilasvalan kaavalla.
Yksikössä pidettiin säännöllisesti ortodoksisia jumalanpalveluksia ja tarjottiin mahdollisuus ehtoolliseen.
Tiedustelukoulutukseen liittyi seuraavanlaisille seikkoja:
Osa kurssilaisista koulutettiin tiedustelijoiksi, osa radisteiksi ja jotkut suorittivat molemmat koulutukset.
Sekä opettajat että koulutettavat käyttivät peitenimiä. Vangiksi jääneet kurssilaiset kertoivat kuulustelijoilleen Neuvostoliitossa esimerkiksi Rajakylä-nimisestä kouluttajasta, jolla lienee tarkoitettu koulun johtajaa, majuri Raskia. Koulutettavista käytettiin nimitystä asiamies, lyhennettynä asiakirjoissa A-mies. Koulutuksen nimitys oli vastaavasti A-kurssi.
Kukin koulutettava laati kouluttajien ohjauksessa oman peitetarinansa eli legendan ja opetteli sen koulutuksen kuluessa ulkoa. Radisteille annettiin henkilökohtaiset salakirjoitusavaimet, jotka vihollisen käsiin joutuessaan eivät vaarantaneet muiden asiamiesten tai kaukopartioiden toimintaa.
Lähettävänä elimenä tiedustelijakoulun sisällä toimi luutnantti Antti Porvalin johtama ryhmä, Osasto Porvali. Se huolehti viimeistelykoulutuksesta ja asiamiesten lähettämisestä.
Kentälle lähetettävät asiamiehet varustettiin asiapapereilla ja kokonaan neuvostovalmisteisilla varusteilla ja tarvikkeilla. Tämä tuotti varusteiden järjestäjille suuria vaikeuksia. Erityisen vaikeaa oli hankkia neuvostoliittolaista muonaa ja tupakkaa.
Toiminta-alueelle meno

Maitse asiamiehet menivät toiminta-alueilleen saatettuina osaston omien saattajien tai kaukopartioiden mukana. Asiamiehet tekivät myös laskuvarjohyppyjä toiminta-alueelleen. Hyppykoneena käytettiin toisinaan myös pommikonetta, joka varustettiin toimintaan rakentamalla pommikuiluun lavetti, jolta hyppy tapahtui.
Asiamieslentoja tekivät eri yksiköt, kuten kaukopartioiden lentoja hoitanut Osasto Malinen. Vänrikki Martti Uotinen on kertonut vientilennosta Osasto Malisen Heinkel HE-59:llä Sotjärveltä Sorokkaan lokakuussa 1943. Asiamiehen lisäksi lennolla oli mukana häntä saattava Päämajan upseeri. Karjalainen, Sorokasta kotoisin ollut asiamies hyppäsi laskuvarjolla aamuyöllä 16. lokakuuta tämän kaupungin laidalla virtaavan joen rannalle yllään puna-armeijan majurin univormu.
Neuvostoliiton tiedot koulusta ja vastatoimenpiteitä

Tiedustelijainkoulu ei pysynyt salassa Neuvostoliiton vastavakoilulta. Jo ensitiedoissa kerrottiin koulun tarkka sijainti. Jukka L. Mäkelän mukaan ensimmäisten tarkkojen tietojen lähde oli naisvakoilija; Porvali pitää mahdollisena, että kyseessä on ollut Kemissä syntynyt Sylvi Paaso.
Tiedustelijainkoulun toiminta vaivasi NKVD:n johtoa ja koulusta käskettiin kerätä tarkat tiedot Lavrenti Berijalle esiteltävään muistioon. Tarkoitus oli valmistella koulun tuhoamista oppilaineen ja opettajien vangitsemista.
Suomen radiotiedustelu sai selville tuhoamista valmistelemaan lähetetyn 12-miehisen etujoukon laskeutumispaikan ja joukko tuhottiin heti maahan tultuaan. Koulun toiminta siirrettiin uhkan toteamisen jälkeen huhtikuussa 1943 pois Äänislinnasta Sotjärven rannalle ja myös koulun oppilaat alkoivat kantaa asetta jatkuvasti. Sotjärvi sijaitsee noin 70 kilometriä Äänislinnan länsipuolella.
Toiminnan päättyminen

Asiamiesten lähettäminen alkoi vuoden 1943 kuluessa vähetä, vaikka uusia oppilaita rekrytoitiinkin. Tiedustelijainkoulu siirrettiin Sotjärveltä Ruokolahdelle, missä koulutus päättyi ja vaihtui vielä mukana olleiden oppilaiden työpalveluksi osan joutuessa palaamaan vankileireille. Sodan päättyessä moni asiamies joko järjestettiin tarkoituksellisesti pois Suomesta tai päästettiin karkaamaan kuljetuksesta, jonka päätepisteessä olisi odottanut luovutus Neuvostoliittoon.
Äänislinnan tiedustelijainkoulun rakennus, entinen Metsäteknikum.
Kaukopartioiden ja asiamiesten kuljetuksiin käytetty Heinkel HE-59 -vesitaso
Smendes

Hedjkeperra-setepenra Smendes oli muinaisen Egyptin 21. dynastian perustaja ja sen ensimmäinen faarao. Hänen valtakautensa on määritelty 26 vuoden pituiseksi. Hänen hautaansa tai hänestä kertovia muistomerkkejä ei ole löydetty. Smendesistä tuli faarao 1077 eaa. edellisen dynastian viimeisen faaraon Ramses XI:n kuoltua. 
Hänen ei uskota hallinneen yksin koko Egyptiä, vaan 21. dynastian aikana osaa Egyptistä hallitsi pappisdynastia. Amonia pidettiin tuolloin korkeimpana jumalana Egyptissä. Smendesin ollessa vallassa Amonin ylimmän papin virka periytyi isältä pojalle.  Smendes siirsi Egyptin pääkaupungin patsaineen Niilin suulta Piramessesta Tanisiin.
Smendesin vaimon on arveltu olleen Tentamun.
Tantamani

Tantamania esittävä veistos.
Tantamani (myös Tanutamun tai Tenuetamun) oli muinaisen Egyptin 25. dynastian hallitsija eli faarao 664–656 eaa. Hänen valtaistuinnimensä on Bakare (Loistava on Ren sielu). Tantamanin uskotaan olleen faarao Shebitkun poika.
Tantamani oli lyhyen aikaa Taharqan kanssahallitsija ja peri vallan Taharqan kuoleman jälkeen. Unisteelassa kerrotaan, että Tantamani johti voittoisaa sotaretkeä Niilin suistoalueelle. Hänen joukkonsa kukistivat siellä Assyrian vasalleina olleet ruhtinaat. Assyrialaiset tekivät kuitenkin vastahyökkäyksen, ja Tantamani joutui vetäytymään Thebaan ja myöhemmin Nubiaan. Vuonna 663 eaa. Assurbanipalin johtama Assyrian armeija vetäytyi Ylä-Egyptistä jätettyään sinne varuskunnat ja valloitti Theban. Assyrialaiset ryöstivät kaupungin perusteellisesti. Tantamani säilyi muodollisesti Egyptin hallitsijana, vaikka Thebassa valtaa pitivät Montunemhat ja Shapenewpet II.
Tantamanin hautakammio on El-Kurrussa.
Teos (faarao)

Teos, hallitsijanimeltään Irmaatenra, oli muinaisen Egyptin 30. dynastian toinen faarao, joka hallitsi vuosina 362–360 eaa. Teos oli edeltäjänsä Nektanebo I:n poika ja hallitsi vain kahden vuoden ajan. Teoksen seuraaja oli hänen veljenpoikansa Nektanebo II. Teos yritti sotaretkeä Persiaa vastaan. Hän oli nostanut verotusta palkatakseen kreikkalaisia palkkasotilaita.
| 0 | 1 | 2 |
| --- | --- | --- |
| Edeltäjä: Nektanebo I | Egyptin faarao 30. dynastia | Seuraaja: Nektanebo II |
Exile (japanilainen yhtye)

Exile
Exile (jap. エグザイル, Eguzairu) on japanilainen seitsemän hengen muodostama j-pop-yhtye. Sen levy-yhtiö on Rhythm zone.
Ryhmän nykyinen johtaja Hiro kuului alun perin Zoo-nimiseen yhtyeeseen, joka hajosi 1990-luvun puolivälissä. Vuonna 1999 hän perusti uuden J Soul Brothers -ryhmän, jonka nimi muutettiin Exileksi vuonna 2001. Levynkansitaiteessa ja mainoksissa yhtyeen nimi kirjoitetaan kokonaan isoin kirjaimin (EXILE). Marraskuussa 2003 yhtye teki uuden version Zoon hitistä Choo Choo Train ja myi yli miljoona levyä.
Myös Exilen vuoden 2007 lopussa ilmestynyt albumi Exile Love on myynyt huomattavan hyvin, yli miljoona kappaletta.
Jäsenet > Esiintyjät

Exile Hiro, koko nimi Hiroyuki Igarashi (jap. 五十嵐広行, Igarashi Hiroyuki), s. 1. kesäkuuta 1969 – ryhmän johtaja
Exile Makidai, koko nimi Daisuke Maki (jap. 眞木大輔, Maki Daisuke), s.  27. lokakuuta 1975
Toshio Matsumoto, koko nimi Toshio Matsumoto (jap. 松本利夫, Matsumoto Toshio), s.  27. toukokuuta 1975
Exile Üsa, koko nimi Yoshishiro Usami (jap. 宇佐美吉啓, Usami Yoshishiro), s. 2. helmikuuta 1977
Exile Akira, koko nimi Ryōhei Kurosawa (jap. 黒沢良平, Kurosawa Ryōhei), s.  23. elokuuta 1981
Kenchi Tachibana, koko nimi Kenichirō Teratsuji (jap. 寺辻健一郎, Teratsuji Kenichirō), s.  28. syyskuuta 1979
Keiji Kuroki, koko nimi Keiji Kuroki(jap. 黒木啓司, Kuroki Keiji), s.  1. tammikuuta 1980
Exile Tetsuya, koko nimi Tetsuya Tsuchida(jap. 土田哲也, Tsuchida Tetsuya), s.  18. helmikuuta 1981
Exile Naoto, koko nimi Kataoka Naoto (jap. 片岡直人, Naoto Kataoka), s.  30. elokuuta 1983
Naoki Kobayashi, koko nimi Naoki Kobayashi (jap. 小林直己, Kobayashi Naoki), s.  10. marraskuuta 1984
Takanori Iwata, koko nimi Takanori Iwata (jap. 岩田剛典, Iwata Takanori), s.  6. maaliskuuta 1989
Alan Shirahama, koko nimi Alan Shirahama (jap. 白濱亜嵐, Shirahama Alan), s.  4. elokuuta 1993
Mandy Sekiguchi, koko nimi Mandy Sekiguchi (jap. 関口メンディー, Sekiguchi Mandy), s.  25. tammikuuta 1991
Sekai, koko nimi Sekai Yamamoto (jap. 山本世界, Yamamoto Sekai), s.  21. helmikuuta 1991
Taiki Sato, koko nimi Taiki Sato (jap. 佐藤大樹, Sato Taiki), s.  25. tammikuuta 1995
Jäsenet > Laulajat

Exile Atsushi, koko nimi Atsushi Satō (jap. 佐藤篤志, Satō Atsushi), s.  30. huhtikuuta 1980
Exile Takahiro, koko nimi Takahiro Tazaki (jap. 田崎敬浩, Tazaki Takahiro), s. 8. joulukuuta 1984 – uusi vokalisti, joka valittiin Shunin korvaajaksi vuonna 2006.
Jäsenet > Laulajat & Jäsenet

Exile Nesmith, koko nimi Nesmith Ryuuta Karim(jap. ネスミス・竜太・カリム, Nesmith Ryuuta Karim), s.  1. elokuuta 1983
Exile Shokichi, koko nimi Shokichi Yagi (jap. 八木将吉, Yagi Shokichi), s. 3. lokakuuta 1985
Jäsenet > Entinen jäsen

Shun, koko nimi Shunsuke Kiyokiba (jap. 清木場俊介, Kiyokiba Shunsuke), s. 11. tammikuuta 1980 – nykyisin soolouralla omalla nimellään.
Julkaisut > Singlet

| # | Nimi | Julkaistu | Huippusija | Myynti |
| --- | --- | --- | --- | --- |
| 1 | Your Eyes Only ~Aimai na Boku no Katachi~ (jap. Your Eyes Only ～曖昧なぼくの輪郭～) | 2001-09-27 | #4 | 249 880 |
| 2 | Style | 2001-12-12 | #11 | 112 760 |
| 3 | Fly Away | 2002-02-02 | #18 | 31 880 |
| 4 | Song for You | 2002-04-17 | #6 | 91 750 |
| 5 | Cross ~Never Say Die~ | 2002-08-07 | #13 | 38 410 |
| 6 | Ex-style ~Kiss You~ | 2002-11-13 | #6 | 92 769 |
| 7 | We Will ~Ano Basho de~ (jap. We Will ～あの場所で～) | 2003-02-05 | #16 | 32 703 |
| 8 | Breezin' ~Together~ | 2003-05-28 | #2 | 366 804 |
| 9 | Let Me Luv U Down feat. Zeebra & Maccho | 2003-07-09 | #3 | 64 854 |
| 10 | Choo Choo Train | 2003-11-06 | #2 | 286 812 |
| 11 | Eternal... | 2003-11-12 | #7 | 46 762 |
| 12 | ki・zu・na | 2003-11-19 | #5 | 40 468 |
| 13 | O'ver | 2003-11-27 | #7 | 33 822 |
| 14 | Carry On | 2004-05-12 | #2 | 233 120 |
| 15 | Real World | 2004-06-30 | #1 | 125 809 |
| 16 | Heart of Gold | 2004-08-18 | #4 | 93 873 |
| 17 | Hero | 2004-12-01 | #2 | 181 997 |
| 18 | Exit | 2005-08-24 | #2 | 195 004 |
| 19 | Tada...Aitakute (jap. ただ…逢いたくて) | 2005-12-14 | #1 | 562 196 |
| 20 | Yes! | 2006-03-01 | #1 | 92 622 |
| 21 | Everything | 2006-12-06 | #2 | 153 065 |
| 22 | Lovers Again | 2007-01-17 | #2 | 257 393 |
| 23 | Michi | 2007-02-14 | #1 | 112 106 |
| 24 | Summer Time Love | 2007-05-16 | #3 | 132 824 |
| 25 | Toki no Kakera / 24karats -type EX- (jap. 時の描片 ～トキノカケラ～) | 2007-08-29 | #2 | 141 161 |
| 26 | I Believe | 2007-11-21 | #3 | 142 228 |
| 27 | Pure / You're my sunshine | 2008-02-27 | #2 | 160 605 |
| 28 | The Birthday〜Ti Amo〜 | 2008-09-24 | #1 | 276 461 |
Julkaisut > Singlet > Yhteistyössä

| # | Feat>  | Nimi | Julkaistu | Huippusija | Myynti |
| --- | --- | --- | --- | --- | --- |
| 1 | Glay | Scream | 2005-07-20 | #1 | 545 095 |
| 2 | Kumi Kōda | Won't Be Long | 2006-11-22 | #2 | 235 476 |
Julkaisut > Albumit > Studioalbumit

| # | Nimi | Julkaistu | Huippusija | Myynti |
| --- | --- | --- | --- | --- |
| 1 | our style | 2002-03-06 | #5 | 291 000 |
| 2 | Styles Of Beyond | 2003-02-13 | #1 | 430 000 |
| 3 | Exile Entertainment | 2003-12-03 | #1 | 1 170 600 |
| 4 | Asia | 2006-03-29 | #1 | 519 757 |
| 5 | Exile Evolution | 2007-03-07 | #1 | 738 466 |
| 6 | Exile Love | 2007-12-12 | #1 | 1 449 357 |
Julkaisut > Albumit > Kokoelma-albumit

| # | Nimi | Julkaistu | Huippusija | Myynti |
| --- | --- | --- | --- | --- |
| 1 | Single Best | 2005-01-01 | #1 |  |
| 2 | Select Best | 2005-01-01 | #1 |  |
| 3 | Perfect Best | 2005-01-01 | #1 | 1 438 889 |
| 4 | Exile Catchy Best | 2008-03-26 | #1 | 1 172 726 |
| 5 | Exile Entertainment Best | 2008-07-23 | #1 | 400 038 (1. viikko) |
| 6 | Exile Ballad Best | Ei tiedossa (2008) | Ei tiedossa | Ei tiedossa |
Julkaisut > Albumit > Muut albumit

| # | Nimi | Julkaistu | Huippusija |
| --- | --- | --- | --- |
| 1 | The Other Side of Ex Vol. 1 | 2003-09-10 | #5 |
| 2 | Appreciation to the Million Breakthrough (jap. 祝ミリオン・初回アルバム ３枚組 Box Set ~Appreciation to the Million Breakthrough~) | 2004-03-31 | #55 |
| 3 | Heart of Gold ~Street Future Opera Beat Pops~ | 2004-09-29 | #1 |
Aiheesta muualla

Virallinen sivusto (japaniksi)
Exile (japanilainen yhtye) Facebookissa
Tefnakht

| Tefnakht |
| --- | --- |
 Tefnakht kuvattuna steelaansa
Faarao
Hallitsi:  732–725 eaa. (24. dynastia)
Edeltäjä:  Osorkon IV
Seuraaja:  Bakenrenef
Infobox OKNimi-testi OK: 
Tefnakht, valtaistuinnimi Shepsesre (Ylhäinen kuten Re), oli muinaisen Egyptin 24. dynastian hallitsija noin 732 eaa.–725 eaa.
Tefnakht oli Saisin prinssi vuosina 740–727 eaa. ja onnistui muutamassa vuodessa yhdistämään valtansa alle lähes kaikki Niilin suistoalueen nomokset eli maakunnat. Näin hänestä tuli mahtavampi kuin kukaan Egyptin kahden edellisen dynastian hallitsijoista. Tefnakht liittoutui suiston muiden prinssien, Osorkon IV:n, Iuput II:n ja Shoshenq V:n kanssa, ja yhdessä he hyökkäsivät Nimlotin hallitsemaan Hermopolikseen. Tefnakht yritti myös valloittaa Thebaidan maakunnan ja  Herakleopoliksen, mutta epäonnistui, ja joutui pakenemaan faarao Piyen joukkoja Niilin suiston soille. Vuonna 727 Tefnakht omaksui faaraon arvonimen pakotettuaan ensin kušilaiset vetäytymään Egyptistä. Tefnakht vakiinnutti valtansa lopullisesti Piyen vetäydyttyä Napataan.
Resin

| Resin> Aram-Damaskoksen kuningas |
| --- | --- |
Valtakausi:  noin 740–732 eaa.
Edeltäjä:  Ben-Hadad II

Kuollut:  732 eaa.
Resin oli viimeinen Aram-Damaskoksen hallitsija vuoden 740 eaa. paikkeilta vuoteen 732 eaa, jolloin hänen valtakuntansa liitettiin Tiglatpileser III:n Assyriaan. Resin esiintyy muun muassa Vanhassa testamentissa, jossa hän liittoutuu Israelin kuningas Pekahjan kanssa Juudaa vastaan.
Hallitsijana

Resinin nimen oikea aramealainen muoto on Raʿyān. Hepreaksi nimi kirjoitettiin muodossa Rasyān ja nuolenpääkirjoituksessa muodossa Rahianu. Resin esiintyy kaiverruksessa vuodelta 734 ennen ajanlaskun alkua luettelossa, jossa mainitaan Assyrian kuningas Tiglatpileser III:lle tribuuttia maksaneita hallitsijoita. Vanhassa testamentissa Resin esiintyy toisessa kuninkaiden kirjassa ja Jesajan kirjassa. Hän nousi Aram-Damaskoksen hallitsijaksi ehkä vuoden 740 liepeillä.
Assyria oli uhannut Aram-Damaskosta Resinin edeltäjien valtakausilla, mutta uhka oli kaikonnut joksikin aikaa 800-luvun eaa. lopulla. Uhka nousi uudestaan Assur-Nirari III:n kaudella ja toden teolla vuonna 745 eaa. valtaan nousseen Tiglatpileser III:n kaudella. Arama-Damaskos oli menettänyt alueitaan myös Israelille, mutta uhkaava Assyria sai Resinin pyrkimään muodostamaan liiton Israelin ja Juudan kanssa Assyriaa vastaan. Israelin kuningas Pekahja suostui ajatukseen, mutta Juudan kuningas Ahas suhtautui kielteisesti. Resin ja Pekahja liittoutuivatkin Juudaa vastaan. Resinin ja Pekahjahin uhatessa Jerusalemia Ahas suostutteli Tiglatpileser III:n hyökkäämään vihollisiaan vastaan lähettäen tälle suuren lahjoituksen. Tiglatpileser III tarttui tilaisuuteen ja Assyria hyökkäsi Israelia ja Aram-Damaskosta vastaan vuonna 733 eaa.
Tiglatpileser III valtasi ensin Foinikian rannikkon, mikä eristi Resinin valtakunnan Israelista. Resin turvautui Damaskoksen mutatiilisten muurien suojaan. Assyrialaiset alkoivat piirittää kaupunkia hävittäen samalla sitä ympäröivän Ghutah'n maaseutua. Viimein vuonna 732 assyrialaiset valtasivat kaupungin. Resin surmattiin ja hän jäi viimeiseksi Aram-Damaskoksen hallitsijaksi. Tiglatpileser III seivästytti myös Resinin entiset neuvonantajat. Entinen Aram-Damaskoksen valtakunta liitettiin Assyriaan.
Visjon Norge

| Visjon Norge |
| --- | --- |
Lähetykset alkoivat:  2003
Omistaja:  Kristen TV i Sverige AB
Maa:  Norja
Pääkonttori:  Mjøndalen
Kotisivu:  visjonnorge.com
Visjon Norge on vuonna 2003 perustettu norjalainen kristillinen televisiokanava. Kanavan perustaja on saarnaaja Jan Hanvold. Kanava on ensimmäinen pohjoismainen kristillinen televisiokanava, joka lähettää lähetyksiä ympäri vuorokauden. Kanava aloitti lähetykset 24. maaliskuuta 2003.
Visjon Norge lähettää erilaisia kristillisiä ohjelmia kuten puheita, opetusta, keskusteluja, uutisia, teemoja, rukouksia, lauluja ja musiikkiohjelmia. Osa lähetysajasta on vuokrattu muille järjestöille, kuten Livets Ordille, Hillsongille ja Youth of Europelle. Televisiokanavan on katsettu ottaneen mallia yhdysvaltalaisista kristillisistä televisiolähetyksistä.
Kolkisiini

| --- | --- |

Kolkisiini
Systemaattinen (IUPAC) nimi
N-((7S)-1,2,3,10-tetrametoksi-9-okso-6,7-dihydro-5H-bentsoheptalen-7-yyli)asetamidi
Tunnisteet
CAS-numero: 64-86-8
ATC-koodi: M04AC01
PubChem CID: 6167
DrugBank: DB01394
Kemialliset tiedot
Kaava: C22H25NO6 
Moolimassa: 399,43 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 156 °C 
Liukoisuus veteen: 4,5·104 mg/l (25 °C)
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio: renaalinen
Terapeuttiset näkökohdat
Raskauskategoria:  X(AU) X(US) 
Reseptiluokitus:    
Antotapa: oraalinen
Kolkisiini (C22H25NO6) on alkaloidi, jota saadaan syysmyrkkyliljasta. Kolkisiinia on käytetty kihdin, niveltulehduksien, sydänpussitulehduksen, Behçetin taudin ja familiaarisen välimeren kuumeen hoitoon. Suomessa kolkisiiniä myydään lääkkeeksi mm. kauppanimillä Colrefuz ja Colchicine Mylan (joka vaatii erityisluvan). Kolkisiinillä on kapea terapeuttinen alue. Yhteisvaikutusten vuoksi, kolkisiiniä käyttävä potilas ei saa syödä tai juoda greippiä sisältäviä elintarvikkeita (mukaan lukien greippi-lonkero). Kokisiinilääkityksen aikana ei saa tulla raskaaksi ja on käytettävä tehokasta ehkäisyä. Tehokkaan ehkäisyn käyttöä tulee myös jatkaa 3 kuukauden ajan kolkisiinihoidon lopettamisen jälkeen.
Kolkisiinia käytetään myös kasvien kromosomiston monistamiseen. Esimerkiksi kahden eri viljakasvin risteymä on yleensä steriili, mutta kolkisiinikäsittelyllä siitä saadaan jälleen fertiili kahdentamalla sen kromosomisto, esimerkkinä ruisvehnä.
Vaikutusmekanismi

Kolkisiini estää mitoosin kiinnittymällä tubuliiniin ja estämällä näin tumasukkulan syntymisen. Lisäksi aine estää neutrofiilien siirtymistä ja fagosytoosin toimintaa ja vähentää kemotaktisen faktorin ja leukotrieeni B:n muodostumista.